CELEX: 62007CA0317
Language: hu
Date: 2008-12-04 00:00:00
Title: C-317/07. sz. ügy: A Bíróság (második tanács) 2008. december 4-i ítélete (a Korkein hallinto-oikeus [Finnország] előzetes döntéshozatal iránti kérelme) – Lahti Energia Oy által indított eljárás (2000/76/EK irányelv – Hulladékok égetése – Tisztítás és elégetés – Hulladékból nyert nyersgáz – A hulladék fogalma – Hulladékégető mű – Együttégető mű)

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/5
            
         A Bíróság (második tanács) 2008. december 4-i ítélete (a Korkein hallinto-oikeus [Finnország] előzetes döntéshozatal iránti kérelme) – Lahti Energia Oy által indított eljárás
   (C-317/07. sz. ügy) (1)
   
   (2000/76/EK irányelv - Hulladékok égetése - Tisztítás és elégetés - Hulladékból nyert nyersgáz - A hulladék fogalma - Hulladékégető mű - Együttégető mű)
   (2009/C 19/08)
   Az eljárás nyelve: finn
   A kérdést előterjesztő bíróság
   Korkein hallinto-oikeus
   Az alapeljárásban részt vevő fél
   Lahti Energia Oy
   Tárgy
   Előzetes döntéshozatal iránti kérelem – Korkein hallinto-oikeus – A hulladékok égetéséről szóló, 2000. december 4-i 2000/76/EK európai parlamenti és tanácsi irányelv (HL L 332., 91. o.; magyar nyelvű különkiadás 15. fejezet, 5. kötet, 353. o.) 3. cikke 1., 4. és 5. pontjának értelmezése – (Erőmű) gőzkazán(já)ban történő tisztítás és elégetés – A hulladék fogalma – Hulladékégető mű és együttégető mű fogalma
   Rendelkező rész
   
               1)
            
            
               A hulladékok égetéséről szóló, 2000. december 4-i 2000/76/EK európai parlamenti és tanácsi irányelv 3. cikkének (1) pontjában szereplő „hulladék” fogalmába nem tartoznak bele a gáz halmazállapotú anyagok.
            
         
               2)
            
            
               A hulladékégető műnek a 2000/76 irányelv 3. cikkének 4. pontjában szereplő fogalmába minden olyan műszaki egység és berendezés beletartozik, amelyben hulladék hőkezelése történik, amennyiben a hőkezelés során keletkezett anyagokat később elégetik, és e tekintetben az ekként minősítésnek nem feltétele az egész égetőüzem megléte.
            
         
               3)
            
            
               Az alapügyben fennállókhoz hasonló körülmények között:
               
                           —
                        
                        
                           az olyan gázgyár, amelynek célja hulladék hőkezelése révén gáznemű termékek – jelen esetben tisztított gáz – nyerése, a 2000/76 irányelv 3. cikkének 5. pontja értelmében „együttégető műnek” minősül;
                        
                     
                           —
                        
                        
                           az olyan erőmű, amely hulladék gázgyárban történő együttégetése révén nyert tisztított gázt kiegészítő tüzelőanyagként, az energiatermelésre irányuló tevékenységére túlnyomó részben felhasznált fosszilis tüzelőanyagok pótlására használja fel, nem tartozik az irányelv hatálya alá.
                        
                     
         
      (1)  HL C 211., 2007.9.8.